16 



a) uncis in ambulacris bene chitineis, perconspicuis 



L. finitimus Beri. 



b) uncis in ambulacris subevanidis, inconspicuis ^ 



L. equitans Mich. 



Genus Myrmonyssus n. gen. 



Forma generalis specierum generis Laelaps. Epistoma in lami- 

 nam vel membranulam subhyalinam, trigonam desinens. Palpi sat 

 bene evoluti. Mandibulae médiocres vel sat magnae, chelis hyalinis, 

 edentulis vel subedentulis terminatae, digito fixo obsoleto, multo mobili 

 minori. Hypostoma corniculis hyalinis, moUibus. 



lugularia nulla. Sternum usque ad secundos pedes porrectum. 

 Scutum genitale cum ventrale omnino confusum, scutum unicum 

 sistens, elongate trapezinum, postice acutum, ab ano multo discretum. 

 Scutum idem genitale anterius laciniatum, profunde longitudinaliter 

 dense striatum. Anus in scutulo trigono tarnen plerumgue subevanido 

 apertus ; ex ano eodem papilla producitur forsitan Organum adhaesionis 

 ut in genere Uroseius. Hoc organo acari isti formicis adhaerent. 



Scutum dorsuale integrum; maiorem vel minorem dorsi partem 

 obtegens. 



Peritremata mediocria, ad summum usque ad coxas primi paris 

 producta. 



Pedes omnes ambulacrati, ambulacro maiori sed tantum membra- 

 nula constituto, uncis omnino nullis. Omnes super formicas equitantes. 



Mares scuto ventrali totum ventrem occupanti, anale attingenti 

 sed ab anale eodem propter sulcum discreto. Mandibulae digitus fìxus 

 subnullus; mobili (quantum video) producto, plus minusve ruucato 

 vel styliformi, edentulo. Calcar non vidi (in ç^ M. acuminati). 



Genus praecipue ano exertili in Organum adhaesionis; chelae; 

 scuti genitalis feminae etc. fabrica a generibus propinquis [Laelops^ 

 Iphis^ Neoherlesia, Myrmozercon] distinctum. 



Myrmonyssus diplogenius n. sp. 



M. testaceus, ovatus, postice subacutus, ad quartos pedes, sive in 

 medio corpore latior. 



Scutum dorsuale magnam partem dorsi obtegens, postice recte 

 truncatum (anterius quoque recte truncatum), totum pilis mediocribus, 

 simplicibus vestitum, ex quibus unus ceteris maior, impar, omnino ad 

 apicem postremum corporis posterius directus est. 



1 Species omnes generis Neoherlesia, Myrmozercon, Myrmonyssus, nec non 

 Laelaspis equitans super Formicas insilientes, uncis in ambulacris sunt destitutae et 

 chelis hyalinis moliibus gaudent. 



